A close up of a logo

Description automatically generated

**„Garmin“ pristato „Fēnix 8 Pro“ seriją – naujas žingsnis išmaniųjų laikrodžių evoliucijoje**

**Pasaulyje pirmaujanti GPS technologijų bendrovė „Garmin“ žengia į naują išmaniųjų laikrodžių erą ir pristato „Fēnix® 8 Pro“ seriją. Tai aukščiausios klasės išmanieji laikrodžiai, vieninteliai rinkoje turintys „inReach®“ technologiją, kuri suteikia galimybę būti pasiekiamiems tiek per palydovinį, tiek per mobilųjį ryšį[[1]](#footnote-1). Be to, naujos serijos laikrodžiai turi itin ryškų MicroLED ekraną, užtikrinantį aukščiausios kokybės raišką.**

„Su šios serijos išmaniaisiais laikrodžiais keičiame išmaniųjų laikrodžių rinką. „Fēnix 8 Pro“ serija kupina inovacijų – naudotojai gali palaikyti ryšį su šeima ir draugais net palikę telefoną namuose, o pirmasis pasaulyje itin ryškus MicroLED ekranas užtikrina nepriekaištingą žemėlapių, treniruočių statistikos ir kitų duomenų matomumą bet kokiomis oro sąlygomis“, – sako „Garmin“ pardavimų ir rinkodaros viceprezidentė Susan Lyman.

**Susisiekimas net jei telefono nėra šalia**

„Fēnix 8 Pro“ serijos gaminiai sukurti tiems, kurie keliaujant, sportuojant ar tiesiog leidžiant laiką gamtoje nori likti pasiekiami net šalia neturint išmaniojo telefono. Integruota „inReach“ technologija leidžia palaikyti ryšį tiek per palydovinį, tiek per mobilųjį tinklą.

Naudojant „inReach“ technologiją, „Fēnix 8 Pro“ leidžia keliautojams siųsti tekstines žinutes ir dalytis savo buvimo vietos informacija. Be to, galima patogiai siųsti buvimo vietos atnaujinimus šeimai ir draugams, kad jie galėtų realiu laiku sekti kelionės eigą.

Be palydovinio, „Fēnix 8 Pro“ palaiko ir LTE ryšį, suteikiantį dar platesnes galimybes. Išmanusis laikrodis leidžia skambinti ir priimti skambučius, siųsti bei gauti iki 30 sekundžių trukmės balso žinutes. Funkcija „LiveTrack“ suteikia galimybę dalintis savo buvimo vieta realiuoju laiku, o šeima ir draugai automatiškai informuojami apie naujos sesijos pradžią. Be to, laikrodis suteikia prieigą prie naujausių orų prognozių, kad naudotojai visada būtų pasirengę skirtingoms oro sąlygoms.

**Pagalba vos vienu paspaudimu**

„Fēnix 8 Pro“ taip pat padeda užtikrinti naudotojo saugumą – šios serijos laikrodžiuose integruota SOS funkcija, veikianti tiek per palydovinį, tiek per mobilųjį ryšį. Aktyvavus SOS funkciją, „Garmin Response“ komanda iškart susisiekia su laikrodžio savininko nurodytais skubios pagalbos kontaktais bei vietinėmis gelbėjimo tarnybomis.

Per beveik du dešimtmečius sukaupta patirtis leidžia „Garmin Response“ komandai užtikrinti aukščiausio lygio pagalbą ekstremaliose situacijose. Per šį laikotarpį specialistai jau yra sureagavę į daugiau nei 17 tūkst. „inReach“ incidentų daugiau nei 150 pasaulio šalių. Tokia globali patirtis leidžia komandai veikti greitai, profesionaliai ir patikimai, nepriklausomai nuo to, kur būtų reikalinga pagalba – kalnuose, dykumose ar atvirame vandenyne.

**Stilingas, patvarus ir funkcionalus**

„Fēnix 8 Pro“ serija išsiskiria stilingu dizainu bei patvarumu. Visi modeliai yra pažymėti atsparumo nardymui sertifikatu, todėl puikiai tinka tiek ekstremalioms kelionėms, tiek sportui po vandeniu. Laikrodžiuose integruoti hermetiški metaliniai mygtukai ir jutiklių apsauga, kuri užtikrina ilgalaikį patvarumą, o LED žibintuvėlis padeda užtikrinti gerą matomumą tamsoje.

Kuriant naująją išmaniųjų laikrodžių seriją, išskirtinis dėmesys buvo skiriamas ne tik patvarumui, bet ir funkcionalumui. Naujieji įrenginiai siūlo „Garmin“ pažangias funkcijas, skirtas tiek profesionaliems sportininkams, tiek aktyvaus gyvenimo būdo mėgėjams. „Endurance Score“ leidžia stebėti bendrą ištvermę, o „Hill Score“ įvertina įkalnių įveikiamumą. Kasdienės rekomendacinės treniruotės padeda suplanuoti efektyvias sporto programas, o „TopoActive“ žemėlapiai ir maršrutai užtikrina, kad nepaklystumėte net ir nepažįstamose vietovėse.

Sukurtas nuotykiams bet kurioje vietoje, „Fēnix 8 Pro“ yra aprūpintas „Garmin“ našumo, navigacijos, sveikatos ir gerovės technologijomis[[2]](#footnote-2). „Fēnix 8 Pro“ serijos laikrodžiai siūlo tokias funkcijas kaip „Garmin ECG APP[[3]](#footnote-3)“ – širdies elektrokardiogramos analizę, taip pat personalizuotą miego trenerį „Sleep Coach“ bei integruotą „Garmin Pay“ sistemą, kuri leidžia atlikti bekontakčius mokėjimus.

„Fēnix 8 Pro“ seriją sudaro du išskirtiniai modeliai – „Fēnix 8 Pro“ AMOLED, kuris prieinamas dviejų dydžių – 47 mm ir 51 mm. Šis modelis pasižymi įspūdingu baterijos veikimo laiku, kuris išmaniojo laikrodžio režimu[[4]](#footnote-4) siekia iki 27 dienų. Tuo metu pažangiausias „Fēnix 8 Pro“ MicroLED modelis prieinamas 51 mm skersmens ekranu, o be įkrovimo veikia iki 10 dienų ir kainuos 1999,99 Eur. Abu modeliai prekyboje pasirodys nuo 2025 m. rugsėjo 8 d.

**Apie „Garmin International, Inc.“**: „Garmin International, Inc.“ yra „Garmin Ltd.“ (NYSE: GRMN) dukterinė įmonė. „Garmin Ltd.“ yra registruota Šveicarijoje, o pagrindinės jos dukterinės įmonės įsikūrusios Jungtinėse Amerikos Valstijose, Taivane ir Jungtinėje Karalystėje. „Garmin“ ir „Edge“ yra registruotieji prekių ženklai, o „Tacx Training“ yra „Garmin Ltd.“ arba jos dukterinių įmonių prekių ženklas.

**Pranešimas apie perspektyvinius teiginius:**

Šis pranešimas apima perspektyvinius teiginius apie „Garmin Ltd.“ ir jos veiklą. Tokie teiginiai grindžiami vadovybės dabartiniais lūkesčiais. Šiame pranešime aptarti perspektyviniai įvykiai ir aplinkybės gali neįvykti, o realūs rezultatai gali reikšmingai skirtis dėl žinomų ir nežinomų rizikos veiksnių bei neapibrėžtumų, turinčių įtakos „Garmin“, įskaitant, bet neapsiribojant, rizikos veiksniais, išvardytais 2023 m. gruodžio 30 d. metinėje ataskaitoje „Form 10-K“, kurią „Garmin“ pateikė Vertybinių popierių ir biržų komisijai (bylos numeris 0001-411180). Šios ataskaitos kopiją galima rasti adresu <http://www.garmin.com/aboutGarmin/invRelations/finReports.html>

Joks perspektyvinis teiginys nėra garantuotas. Perspektyviniai teiginiai atspindi tik jų paskelbimo datą, o „Garmin“ neprisiima įsipareigojimo viešai atnaujinti ar tikslinti jokio perspektyvinio teiginio, nesvarbu, ar tai būtų padaryta gavus naujos informacijos, dėl ateities įvykių ar kitų priežasčių.

**Daugiau informacijos:**

Indrė Jankauskaitė-Činčė  
Projektų vadovė  
Komunikacijos agentūra co:agency  
Tel. +370 650 80 375  
[indre@cogency.lt](mailto:kamile.a@cogency.lt)

1. Būtina aktyvi prenumerata; LTE tinklo aprėptis ir palydovinis ryšys nepasiekiami visose šalyse. Šalyse, kuriose ši paslauga prieinama, aprėptis gali skirtis priklausomai nuo vietovės ir ją gali paveikti pastatai, medžiai bei oro sąlygos. Patikrinkite Garmin.com/fenix8procoverage, kad sužinotumėte, kokios paslaugos prieinamos jūsų regione arba šalyse, į kurias planuojate keliauti; kai kuriose jurisdikcijose palydovinių ryšio įrenginių naudojimas gali būti reguliuojamas arba draudžiamas. Vartotojas yra atsakingas už tai, kad žinotų ir laikytųsi visų galiojančių įstatymų jurisdikcijose, kuriose numatoma naudoti šį įrenginį. [↑](#footnote-ref-1)
2. Aktyvumo sekimo tikslumas. [↑](#footnote-ref-2)
3. ECG programėlė yra IIa klasės medicinos prietaisas pagal ES Medicinos prietaisų reglamentą (MDR) (ES) 2017/745. Ši programėlė gali įrašyti ECG, panašią į I derivacijos ECG, ir nustatyti prieširdžių virpėjimo arba normalaus sinusinio ritmo buvimą. ECG programėlė skirta tik suaugusiesiems nuo 22 metų. Visada laikykitės naudojimo instrukcijų. Programėlė neprieinama visose regionuose ir galima tik tam tikruose Garmin išmaniuosiuose laikrodžiuose, turinčiuose naujausią „Garmin Connect” išmaniojo telefono programos ir laikrodžio programinės įrangos versiją. Daugiau informacijos apie prieinamumą ir visą naudojimo instrukciją rasite adresu: Garmin.com/ECG. [↑](#footnote-ref-3)
4. Baterijos veikimo trukmės įvertis taikomas 51 mm Fēnix 8 Pro – AMOLED modeliui. [↑](#footnote-ref-4)